Региони во Нов Зеланд

Регион (анг. ''region'') — формален поим за првостепената единица локална самоуправа во Нов Зеланд. Земјата има 16 региони. Дванаесет ги управува избран регионален совет, додека четири се управувани од територијални единици (второстепена локална власт) кои исто така ги извршуваат должностите на регионален совет и затоа се нарекуваат унитарни управи. Ова правило има еден исклучок, градот Нелсон кој е управуван од поединечна територијална управа на неговиот регион (Тасман). Советот на Четемските Острови често се смета за унитарна власт, иако официјално спаѓа под регионот Кантербери. Некои регионални граници ги следал границите на територијалните управи, но има и многу исклучоци. на пример, јужната граница на регионот Окленд напола го сече округот Френклин.
1 Должности
Регионалните власти се главно одговорни за управа со животната околина (вода, фрлање на контаминати и нега за крајбрежјето), реките и езерата (контрола на поплави и одводи), земјиште; регионален транспорт (јавен), биосигурност или справување со штетници; додека територијалните управи се одговорни за: надзор врз користење на земјиштето на локално ниво (урбано и рурално планирање); инфраструктура (вода, канализација, одлевања и ѓубре; локални патишта; библиотеки; паркови и резервати), како и развој на локалната заедница. Регионалната и територијалната управа се финансираат од давачките за земјиште. Честопати двете администрации меѓусебно соработуваат во проекти кои се надополнуваат.
2 Региони
, , Регион, Регионален совет, Админ. центар, Остров, Површина (км²), Население, ISO 3166-2
1, Нортленд, Регионален совет на Нортленд, Фангареи, Северен, 13.941, <code>NZ-NTL</code>
2, Окленд, Оклендски совет, Окленд, Северен, 5.600, <code>NZ-AUK</code>
3, Ваикато, Околина Ваикато, Хамилтон, Северен, 25.598, <code>NZ-WKO</code>
4, Залив Пленти, Регионален совет на Заливот Пленти, Факатане, Северен, 12.447, <code>NZ-BOP</code>
5, Гизборн <sup>(1)</sup>, Регионален совет на Гизборн, Гизборн, Северен, 8.351, <code>NZ-GIS</code>
6, Хоков Залив, Регионален совет на Хоковиот Залив, Нејпиер, Северен, 14.164, <code>NZ-HKB</code>
7, Таранаки, Регионален совет на Таранаки, Стратфорд, Северен, 7.273, <code>NZ-TKI</code>
8, Манавату-Вангануи, Регионален совет Хорајзонс, Палмерстон Норт, Северен, 22.215, <code>NZ-MWT</code>
9, Велингтон, Регионален совет на Велингтон, Велингтон, Северен, 8.124, <code>NZ-WGN</code>
10, Тасман <sup>(1)</sup>, Окружен совет на Тасман, Ричмонд, Јужен, 9.786, <code>NZ-TAS</code>
11, Нелсон <sup>(1)</sup>, Градски совет на Нелсон, Нелсон, Јужен, 445, <code>NZ-NSN</code>
12, Марлборо <sup>(1)</sup>, Окружен совет на Марлборо, Бленем, Јужен, 12.484, <code>NZ-MBH</code>
13, Западно Крајбрежје, Регионален совет на Западното Крајбрежје, Грејмут, Јужен, 23.336, <code>NZ-WTC</code>
14, Кантербери, Регионален совет на Кантербери, Крајстчерч, Јужен, 45.346, <code>NZ-CAN</code>
15, Отаго, Регионален совет на Отаго, Данидн, Јужен, 31.990, <code>NZ-OTA</code>
16, Саутленд, Регионален совет на Саутленд, Инверкаргил, Јужен, 34.347, <code>NZ-STL</code>
3 Области вон регионалните граници
Нов Зеланд има број острови кои не спаѓаат во регионалните граници. Четемските Острови не се регион, иако нивниот совет оперира како регион. На Кермадек и подантарктичките острови живеат само мал број на конзерватори. Министерот за конзервација ја има власта на регионален совет во тие предели.
4 Раководство
Советите се бираат со јавно гласање секои три години.
5 Поврзано
* Територијални управи во Нов Зеланд
* Окрузи во Нов Зеланд
* Административна поделба на Нов Зеланд
* Список на градови во Нов Зеланд